Umbra lui Ronaldo: Portugalia - Slovenia 0-0 ( 3-0 după penalty-uri)
Portugalia a trecut de Slovenia, mult mai greu decât și-ar fi închipuit, și va juca împotriva Franței în sferturi. Portugalia a avut șansa să-și aleagă adversarul din optimi și gurile rele spun că fix asta a făcut în înfrângerea din grupe cu Georgia. Chiar dacă UEFA  este condusă de un sloven, puțini erau cei care dădeau șanse echipei venite din spațiul ex-Iugoslav.